CELEX: E2011P0006
Language: el
Date: 2011-03-09 00:00:00
Title: Προσφυγή που ασκήθηκε στις 9 Μαρτίου 2011 από την VTM Fundmanagement AG κατά της Εποπτεύουσας Αρχής της ΕΖΕΣ (Υπόθεση E-6/11)

5.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/13
            
         Προσφυγή που ασκήθηκε στις 9 Μαρτίου 2011 από την VTM Fundmanagement AG κατά της Εποπτεύουσας Αρχής της ΕΖΕΣ
   (Υπόθεση E-6/11)
   2011/C 135/07
   Στις 9 Μαρτίου 2011, ασκήθηκε ενώπιον του Δικαστηρίου ΕΖΕΣ προσφυγή κατά της Εποπτεύουσας Αρχής της ΕΖΕΣ από μέρους της VTM Fundmanagement AG, εκπροσωπούμενης από τον Δρ Michael Sánchez Rydelski, δικηγόρο, της Steptoe & Johnson LLP, Avenue Louise 240, BE-1050 Βρυξέλλες, Βέλγιο και τον Δρ Hans-Michael Pott, δικηγόρο, της Sernetz Schäfer Rechtsanwälte, Berliner Allee 10, 40212 Düsseldorf, Γερμανία.
   Η VTM Fundmanagement AG ζητά από το Δικαστήριο ΕΖΕΣ:
   
               1)
            
            
               να ακυρώσει την απόφαση αριθ. 416/10/COL της Εποπτεύουσας Αρχής της ΕΖΕΣ, της 3ης Νοεμβρίου 2010, όσον αφορά τη φορολόγηση των επιχειρήσεων επενδύσεων σύμφωνα με τον νόμο περί φορολογίας του Λιχτενστάιν
            
         
               2)
            
            
               εναλλακτικά, να κηρύξει άκυρα τα άρθρα 3 και 4 της απόφασης της Εποπτεύουσας Αρχής της ΕΖΕΣ αριθ. 416/10/COL, της 3ης Νοεμβρίου 2010, στον βαθμό που αυτά εντέλλονται την ανάκτηση της ενίσχυσης που αναφέρεται στο άρθρο 1 της εν λόγω απόφασης·
               και
            
         
               3)
            
            
               να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Στην απόφαση αριθ. 416/10/COL της Εποπτεύουσας Αρχής της ΕΖΕΣ, της 3ης Νοεμβρίου 2010, προβλέπεται ότι το μέτρο ενίσχυσης που εφάρμοσαν οι αρχές του Λιχτενστάιν υπέρ των εταιρειών επενδύσεων, το οποίο καταργήθηκε από την 30ή Ιουνίου 2006, δεν ήταν συμβατό με το άρθρο 61 παράγραφος 1 της συμφωνίας για τον ΕΟΧ.
            
         
               —
            
            
               Η Εποπτεύουσα Αρχή της ΕΖΕΣ αποφάσισε, εξάλλου, ότι η εικαζόμενη ενίσχυση συνιστούσε παράνομη ενίσχυση που έπρεπε να ανακτηθεί από τις εταιρείες επενδύσεων στις οποίες χορηγήθηκε από τις 15 Μαρτίου 1997 έως την ημερομηνία κατά την οποία οι δικαιούχοι έτυχαν των φοροαπαλλαγών για τελευταία φορά μετά την κατάργησή τους το 2006.
            
         
               —
            
            
               Το προσφεύγον μέρος ισχυρίζεται ότι η Εποπτεύουσα Αρχή της ΕΖΕΣ:
               
                           —
                        
                        
                           εφάρμοσε λανθασμένα το άρθρο 61 παράγραφος 1 της συμφωνίας για τον ΕΟΧ,
                        
                     
                           —
                        
                        
                           διέπραξε σφάλμα με την έκδοση εντολής ανάκτησης της εικαζόμενης ενίσχυσης,
                        
                     
                           —
                        
                        
                           δεν παρέσχε επαρκή αιτιολόγηση, όπως απαιτείται από το άρθρο 16 της συμφωνίας για τη σύσταση Εποπτεύουσας Αρχής και Δικαστηρίου.